
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 236 (1) 

Άσκηση τηλεοπτικών δραστηριοτήτων στην Ελλάδα σε συμμόρφωση 
προς την οδηγία 89/552/ΕΟΚ του Συμβουλίου των Ευρωπαϊκών 
Κοινοτήτων της 3.10.89. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν. 1338/1983 «Εφαρμογή 
του Κοινοτικού Δικαίου (Α 34) όπως τροποποιήθηκαν με τα άρθρα 6 
του Ν. 1440/1984 «Συμμετοχή της Ελλάδος στο Κεφάλαιο, στα απο- 
θεματικά και στις προβλέψεις της Ευρωπαϊκής Τράπεζας Επενδύσεων, 
στο Κεφάλαιο της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΥ ΒΑΤΟ Μ (Α 70), 7 του Ν. 1775/ 
1988 «Εταιρείες παροχής επιχειρηματικού Κεφαλαίου και άλλες διατά¬ 
ξεις» (Α 101) και 65 του Ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (Α 101). 

2. Τις διατάξεις του Ν. 1866/1989 (Α 222) «Ίδρυση Εθνικού Συμ¬ 
βουλίου Ραδιοτηλεοράσεως και παροχή αδειών για την ίδρυση και λει¬ 
τουργία τηλεοπτικών σταθμών». 

3. Την υπ’ αριθ. Γ.Υ.2366/30.4.1990 κοινή απόφαση του Πρωθυ¬ 
πουργού και του Υπουργού Προεδρίας της Κυβέρνησης «Καθορισμός 
αρμοδιοτήτων του Υφυπουργού Προεδρίας της Κυβέρνησης, Βύρωνα 
Πολύδωρα». 

4. Την αριθ. ΐ.1687/17.2.1992 (Β 104) κοινή απόφαση του Πρω¬ 
θυπουργού και του Υπουργού Εθνικής Οικονομίας περί καθορισμού αρ¬ 
μοδιοτήτων των Υφυπουργών Εθνικής Οικονομίας. 

5. Την υπ’ αριθ. 186/1992 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Εθνικής Οικονομίας και 
του Υφυπουργού Προεδρίας της Κυβέρνησης, αποφασίζουμε: 

ΑΡΘΡΟ 1 
Σκοπός 

Με το παρόν διάταγμα θεσπίζονται διατάξεις που αφορούν την συμ¬ 
μόρφωση της ελληνικής νομοθεσίας προς τις διατάξεις των άρθρων 7 
και 52 της Συνθήκης ΕΟΚ και προς τις διατάξεις της Οδηγίας 89/ 
552/ΕΟΚ του Συμβουλίου για τον συντονισμό ορισμένων νομοθεσιών. 


κανονιστικών και διοικητικών διατάξεων των κρατών - μελών σχετικά 
με την άσκηση τηλεοπτικών δραστηριοτήτων (ΕΕ αρ. Ε 298 της 
17.10.1989). 

ΑΡΘΡΟ 2 
Ορισμός 

Για τους σκοπούς του παρόντος θεωρούνται ως: 

α) «Τηλεοπτική μετάδοση», η ασύρματη ή όχι, απ’ ευθείας, ή μέσω 
δορυφόρου, με κώδικα ή χωρίς, πρώτη μετάδοση τηλεοπτικών προ¬ 
γραμμάτων που προσδιορίζονται για το κοινό. Περιλαμβάνενται η δια¬ 
βίβαση προγραμμάτων μεταξύ επιχειρήσεων με σκοπό την αναμετά¬ 
δοσή τους στο κοινό. Ο όρος δεν περιλαμβάνει τις υπηρεσίες επικοινω-' 
νιών που παρέχουν, με προσωπική κλήση, πληροφορίες ή άλλες εξυπη¬ 
ρετήσεις, όπως τις υπηρεσίες τηλεαντιγράφων, τις τράπεζες ηλεκτρονι¬ 
κών δεδομένων και λοιπές παρεμφερείς υπηρεσίες. 

β) «Τηλεοπτική διαφήμιση», κάθε μορφή τηλεοπτικού μηνύματος 
που μεταδίδεται, έναντι αμοιβής ή ανάλογης πληρωμής από μία δημό¬ 
σια ή ιδιωτική επιχείρηση· στα πλαίσια εμπορικής, βιομηχανικής και 
βιοτεχνικής δραστηριότητας ή άσκησης ελευθέρου επαγγέλματος, με 
σκοπό την προώθηση της παροχής αγαθών ή υπηρεσιών έναντι πληρω¬ 
μής, συμπεριλαμβανομένων ακινήτων και υποχρεώσεων. 

Δεν συμπεριλαμβάνονται άμεσες προσφορές στο κοινό με σκοπό την 
πώληση, την αγορά ή την ενοικίαση προϊόντων ή με σκοπό την έναντι 
αμοιβής παροχή υπηρεσιών, εκτός εάν δεν υπερβαίνουν το 20% του κα¬ 
θημερινού προγράμματος. 

γ) «Συγκεκαλυμμένη διαφήμιση», η προφορική ή οπτική παρουσίαση 
σε προγράμματα εμπορευμάτων, υπηρεσιών, της επωνυμίας, του σήμα¬ 
τος ή των δραστηριοτήτων ενός παραγωγού, εμπορευμάτων ή ενός προ¬ 
σώπου που παρέχει υπηρεσίες, όταν η παρουσίαση αυτή γίνεται σκοπί¬ 
μως από τον ραδιοτηλεοπτικό φορέα με διαφημιστικό σκοπό και ενδέχε¬ 
ται να παραπλανήσει το κοινό όσον αφορά το χαρακτήρα αυτής της πα¬ 
ρουσίασης. Μία παρουσίαση θεωρείται ότι γίνεται σκοπίμως όταν γίνε¬ 
ται έναντι αμοιβής ή ανάλογης πληρωμής. 

δ) «Χορηγία», κάθε συνεισφορά δημόσιας ή ιδιωτικής επιχείρησης, 
που δεν ασκεί τηλεοπτικές δραστηριότητες ή δεν παράγει οπτικοακου- 
στικά έργα, για τη χρηματοδότηση τηλεοπτικών προγραμμάτων, με 
σκοπό την προώθηση της επωνυμίας, του σήματος, της φήμης, των 
δραστηριοτήτων ή των επιτεύξεών της. 

ΑΡΘΡΟ 3 

(Άρθρα 2 και 3 της Οδηγίας) 

1. Κάθε ραδιοτηλεοπτική εκπομπή που απευθύνεται στο κοινό υπό- 
κειται στις διατάξεις της ελληνικής νομοθεσίας, είτε αυτές προβλέπονται 
από ειδικό νόμο, είτε ευρίσκονται σε γενικούς νόμους, που αφορούν ευρύ¬ 
τερα θέματα, στα οποία εμπίπτουν οι ραδιοτηλεοπτικές εκπομπές ειδικά 
δε οι νόμοι που διέπουν τον αθέμιτο ανταγωνισμό, το Εργατικό Δίκαιο, 
την προστασία της πνευματικής ιδιοκτησίας, την-χρήση των ραδιοσυ¬ 
χνοτήτων, την προστασία του περιβάλλοντος, την προστασία της εθνι¬ 
κής ακεραιότητας, της εθνικής ασφάλειας, της δημόσιας τάξεως, της 
προσωπικής τιμής και υπολήψεως και των ηθών. 

2. Η παράβαση των προαναφερομένων διατάξεων γενικών ή ειδικών 

υπό των ραδιοτηλεοπτικών οργανισμών συνεπάγεται την επιβολή των 
οικείων προβλεπομένων κυρώσεων ποινικών, αστικών ή ειδικών επί 
αντιστοιχώ ευθύνη των ραδιοτηλεοπτικών οργανισμών καθώς και των 
φυσικών προσώπων που τους εκπροσωπούν ή καθ οιονδήποτε τρόπο θα 
θεωρηθούν υπαίτιοι. ■·· 

3. Η λήψη ραδιοτηλεοπτικών εκπομπών είναι ελεύθερη και δεν υπό- 
κειται σε καμμία άδεια. Οι συσκευές και οι εγκαταστάσεις λήψεως πρέ¬ 
πει πάντως να πληρούν τις κοινά παραδεδεγμένες τεχνικές προδιαγρα¬ 
φές προς αποφυγή ατυχημάτων ή άλλων δυσμενών επιπτώσεων επί της 
υγείας, επί του περιβάλλοντος ή επί του σεβασμού των παραδοσιακών 
οικισμών. Δεν θεωρείται λήψη κατά την έννοια του παρόντος η περί¬ 
πτωση, κατά την οποία επακολουθεί αναμετάδοση της λαμβανομένης 
εκπομπής καθ’ οιονδήποτε τρόπο προς οιονδήποτε τρίτον ή προς ορι¬ 
σμένο ή αόριστο αριθμό προσώπων. 

4. Αναμετάδοση τηλεοπτικής εκπομπής προερχομένης από τα άλλα 
κράτη - μέλη είναι ελεύθερη κατ’ αρχήν υπόκειται όμως εις κρατική 
άδεια κατά τα αναφερόμενα στον Ν. 1866/1989, κατά την χορήγηση 
της οποίας λαμβάνεται υπόψη ο περιορισμένος αριθμός των διαθεσίμων 
τηλεοπτικών συχνοτήτων. Κατά την χορήγηση αδειών αναμεταδόσεως 
τηλεοπτικών εκπομπών εκ των κρατών - μελών χρησιμοποιούνται κρι¬ 
τήρια αυστηρώς αντικειμενικά συμβιβαζόμενα απολύτως προς το Διε¬ 
θνές Δίκαιο, το Ευρωπαϊκό Κοινοτικό Δίκαιο και προς το Εθνικό Δίκαιο. 
Οπωσδήποτε προ της χορηγήσεως αδείας οι αιτούντες πρέπει να απο- 
δεικνύουν, ότι έχουν συμμορφωθεί προς τις προαναφερόμενες υποχρεώ¬ 
σεις τους. Άν μετά τη λήψη της αδείας οι σταθμοί αναμεταδόσεως πα- 
ραβούν τις ως άνω υποχρεώσεις τους υπόκεινται σε κυρώσεις που μπο¬ 
ρούν να φθάσουν μέχρις οριστικής ανακλήσεως της αδείας. 

5. Οι ελληνικές αρχές δικαιούνται να διατάξουν την προσωρινή ανα¬ 
στολή της αναμεταδόσεως των ως άνω εκπομπών εφ’ όσον συντρέχουν 
οι εξής προϋποθέσεις: 

α) Οι εκπομπές τυγχάνουν επιβλαβείς για τους ανηλίκους, 
β) Ο ραδιοτηλεοπτικός οργανισμός παρέβη την ίδια διάταξη τουλάχι¬ 
στον δύο φορές εντός των δώδεκα προηγουμένων μηνών. 

γ) Οι ελληνικές αρχές έχουν επισημάνει εγγράφως στον ραδιοτηλεο¬ 
πτικό οργανισμό και στην Επιτροπή Ε.Κ. τις παραβάσεις τις οποίες του 
αποδίδουν καθώς και την πρόθεσή τους να περιορίσουν την αναμετά¬ 
δοση σε περίπτωση νέας παραβάσεως. 

δ) Οι διαβουλεύσεις με το κράτος - μέλος μεταδόσεως και την Επι¬ 
τροπή δεν κατέληξαν σε φιλικό διακανονισμό εντός 15 ημερών, από την 
κοινοποίησή του προβλέπεται στο στοιχείο (γ) η δε παράβαση, την οποία 
επικαλούνται οι ελληνικές αρχές, εξακολουθεί 

6. Το παρόν άρθρο δεν αφορά αναμετάδοση εκπομπών προερχομέ- 
νων από τρίτο κράτος. 

ΑΡΘΡΟ 4 

(Άρθρο 4, 6, 7 της Οδηγίας) 

1. Οι τηλεοπτικοί σταθμοί υποχρεούνται να εκπέμπουν έργα κατα¬ 
γωγής κρατών-μελών της Κοινότητας σε ποσοστό άνω του 50% κατά 
την παράγραφο 7 του άρθρου 6 του Ν. 1866/1989. 

Ως ευρωπαϊκά έργα νοούνται τα ακόλουθα έργα: 
α) Τα έργα καταγωγής κρατών - μελών της Κοινότητας και όσον 
αφορά τους ραδιοτηλεοπτκούς οργανισμούς που εμπίπτουν στην αρμο¬ 
διότητα της Ομοσπονδιακής Δημοκρατίας της Γερμανίας, τα έργα που 
προέρχονται από γερμανικά εδάφη όπου δεν εφαρμόζεται το Σύνταγμα 
της Ομοσπονδιακής Δημοκρατίας και τα οποία ανταποκρίνονται στις 
προϋποθέσεις της παραγράφου 2. 

β) Τα έργα καταγωγής τρίτων ευρωπαϊκών κρατών που συμμετέ¬ 
χουν στην ευρωπαϊκή σύμβαση για τη διασυνοριακή τηλεόραση του 
Συμβουλίου της Ευρώπης και ανταποκρίνονται στους όρους της παρα¬ 
γράφου 2. 

γ) Τα έργα καταγωγής άλλων τρίτων ευρωπαϊκών κρατών που 
ανταποκρίνονται στους όρους της παραγράφου 3. 

2. Τα έργα που αναφέρονται στην παράγραφο 1 στοιχεία α) και β) εί¬ 
ναι εκείνα που πραγματοποιούνται κυρίως από δημιουργούς και εργα¬ 
ζόμενους που κατοικούν σε ένα ή περισσότερα από τα κράτη που αναφέ- 
ρονται στην ίδια παράγραφο στοιχεία α) και β) και που πληρούν μιά από 
τις ακόλουθες τρεις προϋποθέσεις. 

α) Πραγματοποιούνται από έναν ή περισσότερους παραγωγούς εγκα¬ 
τεστημένους σε ένα ή περισσότερα από αυτά τα κράτη. 

β) Η παραγωγή των έργων αυτών επιβλέπεται και ελέγχεται πραγ¬ 
ματικά από έναν ή περισσότερους παραγωγούς εγκατεστημένους σε ένα 
ή περισσότερα από αυτά τα κράτη. 

γ) Η συμμετοχή των συμπαραγωγών των κρατών αυτών καλύπτει 


το μεγαλύτερο μέρος του συνολικού κόστους της συμπαραγωγής, η δε 
συμπαραγωγή δεν ελέγχεται από έναν ή περισσότερους παραγωγούς 
εγκατεστημένους εκτός των κρατών αυτών. 

3. Τα έργα που αναφέρονται στην παράγραφο 1 στοιχείο γ) είναι 
εκείνα που πραγματοποιούνται είτε αποκλειστικά, είτε σε συμπαρα¬ 
γωγή με παραγωγούς εγκατεστημένους σε ένα ή περισσότερα κράτη - 
μέλη, από παραγωγούς εγκατεστημένους σε ένα ή περισσότερα ευρω¬ 
παϊκά κράτη με τα οποία η Κοινότητα θα συνάψει συμφωνίες σύμφωνα 
με τις διαδικασίες της συνθήκης, εφόσον τα έργα αυτά πραγματοποιού¬ 
νται κυρίως από δημιουργούς ή εργαζόμενους που κατοικούν σε ένα ή 
περισσότερα ευρωπαϊκά κράτη. 

4. Τα έργα τα οποία δεν είναι ευρωπαϊκά κατά την έννοια της παρα¬ 
γράφου 1, αλλά πραγματοποιούνται κυρίως από δημιουργούς και εργα¬ 
ζόμενους που κατοικούν σ’ ένα ή περισσότερα κράτη - μέλη, θεωρούνται 
ως ευρωπαϊκά κατ’ αναλογία της συμμετοχής των κοινοτικών συμπα¬ 
ραγωγών στο ολικό κόστος της παραγωγής. 

5. Οι τηλεοπτικοί σταθμοί υποχρεούνται όπως το 10% των εκπο¬ 
μπών τους αφιερώνουν σε ευρωπαϊκά προγράμματα που έχουν παρα- 
χθεί από επιχειρήσεις ανεξάρτητες και μη έχουσες ουδεμία σχέση προς 
τους τηλεοπτικούς οργανισμούς. 

6. Απαγορεύεται η τηλεοπτική μετάδοση κινηματογραφικού έργου 
προ της παρόδου διετίας από της πρώτης προβολής του σε κινηματο¬ 
γραφικές αίθουσες στην Ελλάδα ή προ της παρόδου έτους εάν ο τηλεο¬ 
πτικός οργανισμός υπήρξε συμπαραγωγός, εκτός εάν υπάρξει αντίθετη 
συμφωνία μεταξύ των κατόχων των σχετικών δικαιωμάτων και του ρα¬ 
διοτηλεοπτικού οργανισμού. 

ΑΡΘΡΟ 5 

(Άρθρα 8-9 της Οδηγίας) 

Εις περίπτωση αναμεταδόσεως τηλεοπτικών εκπομπών προερχομέ- 
νων από το εξωτερικό δια χρήσεως συχνοτήτων προτιμάται η εμπομπή 
σε γλώσσα χώρας - μέλους της ΕΟΚ έναντι εκπομπής σε γλώσσα τρί¬ 
της χώρας, όταν οι αιτήσεις είναι περισσότερες από τις διαθέσιμες συ¬ 
χνότητες. 

Τα άρθρα 4 και 5 του παρόντος δεν εφαρμόζονται στις τοπικές τηλεο¬ 
πτικές εκπομπές που δεν αποτελούν μέρος ενός εθνικού δικτύου. 

ΑΡΘΡΟ 6 

(Άρθρα 10, 11, 12, 18 και 19-21 της Οδηγίας) 

1 .Ή τηλεοπτική διαφήμιση πρέπει να αναγνωρίζεται εύκολα ως δια¬ 
φήμιση και να διακρίνεται σαφώς από το υπόλοιπο πρόγραμμα με τη 
χρησιμοποίηση οπτικών ή και ακουστικών μέσων επισήμανσης. 

Τα μεμονωμένα διαφημιστικά μηνύματα πρέπει να προβάλλονται 
μόνο κατ’ εξαίρεση. 

Η διαφήμιση δεν πρέπει να χρησιμοποιεί τεχνικές που απευθύνονται 
στο υποσυνείδητο. 

Απαγορεύεται η συγκεκαλυμμένη διαφήμιση. 

2. Ο χρόνος μετάδοσης που αφιερώνεται στις διαφημίσεις δεν πρέπει 
να υπερβαίνει το 15% του καθημερινού χρόνου μετάδοσης. Ο χρόνος 
μετάδοσης διαφημιστικών μηνυμάτων μέσα σε διάστημα μιας ώρας δεν 
πρέπει να υπερβαίνει το 20%. 

Η διαφήμιση πρέπει να παρεμβάλλεται μεταξύ των εκπομπών. Εφό¬ 
σον δεν θίγεται η αρτιότητα των εκπομπών η διαφήμιση μπορεί να πα¬ 
ρεμβάλλεται και κατά τη διάρκεια των εκπομπών, λαμβάνοντας υπόψη 
τις φυσικές διακοπές του προγράμματος καθώς και τα δικαιώματα των 
δικαιούχων τους. Μεταξύ δύο διαδοχικών διακοπών κατά τη διάρκεια 
μιας εκπομπής πρέπει να παρέρχεται διάστημα τουλάχιστον 20 λε¬ 
πτών. Σε περίπτωση αναμετάδοσης αθλητικών εκπομπών, καθώς και 
αναλογών γεγονότων ή θεαμάτων, που περιλαμβάνουν διαλείμματα, η 
διαφήμιση πρέπει να παρεμβάλλεται μόνο μεταξύ των διαλειμμά¬ 
των. 

Σε περίπτωση κινηματογραφικών έργων μακράς διάρκειας ή έργων 
που έχουν γυριστεί για την τηλεόραση η διακοπή μπορεί να γίνεται μια 
φορά κάθε 45 λεπτά εφόσον η διάρκειά τους υπερβαίνει τα 45 λεπτά. 
Άλλη διακοπή επιτρέπεται εάν η προγραμματισμένη διάρκειά τους 
υπερβαίνει κατά 20 λεπτά τουλάχιστον τη διάρκεια δύο ή περισσοτέρων 
πλήρων χρονικών διαστημάτων 45 λεπτών. 

Στις μεταδόσεις θρησκευτικών τελετών δεν πρέπει να παρεμβάλλο¬ 
νται διαφημίσεις. 

Τα δελτία ειδήσεων, τα επίκαιρα, τα ντοκυμανταίρ, οι εκπομπές θρη¬ 
σκευτικού περιεχομένου καθώς και οι παιδικές εκπομπές με διάρκεια 
κάτω των 30 λεπτών δεν πρέπει να διακόπτονται από διαφημίσεις. 

3. Η τηλεοπτική διαφήμιση δεν πρέπει: 

α) Να απάδει προς τον σεβασμό της ανθρώπινης αξιοπρέπειας, 
β) Να εισάγει διακρίσεις λόγω φυλής, φύλου, θρησκείας ή ιθαγένειας, 
γ) Να προσβάλλει θρησκευτικές ή πολιτικές πεποιθήσεις, 
δ) Να ενθαρρύνει τρόπους συμπεριφοράς επιζήμιους για την υγεία ή 
την ασφάλεια. 

ε) Να ενθαρρύνει τρόπους συμπεριφοράς επιζήμιους για την προστα¬ 
σία του περιβάλλοντος. 

Το Εθνικό Συμβούλιο Ραδιοτηλεοράσεως στους Κώδικες δεοντολο¬ 
γίας που θα εκδόσει κατ’ αρθ. 3 παρ. 2 του Ν. 1866/89 μπορεί να δια¬ 
τυπώσει λεπτομερέστερες διατάξεις σε εφαρμογή των περί διαφημίσεως 
διατάξεων του παρόντος. 

ΑΡΘΡΟ 7 

(Άρθρα 13, 14, 15, 16 της Οδηγίας) 

1. Απαγορεύεται η διαφήμιση τσιγάρων και άλλων προϊόντων κα¬ 
πνού καθώς και φαρμάκων ή θεραπευτικών αγωγών που διατίθενται 
μόνο με ιατρική συνταγή. 

2. Η τηλεοπτική διαφήμιση αλκοολούχων ποτών πρέπει να τηρεί τα 
ακόλουθα κριτήρια: 

α) Να μην απευθύνεται ειδικά στους ανήλικους ούτε, ιδίως, να εμφα¬ 
νίζει ανήλικους να καταναλώνουν τέτοια ποτά. 

β) Να μην συσχετίζει την κατανάλωση αλκοολούχων ποτών με βελ¬ 
τιωμένες σωματικές επιδόσεις ή την οδήγηση οχημάτων. 

γ) Να μην προκαλεί την εντύπωση ότι η κατανάλωση αλκοολούχων 
ποτών ευνοεί την κοινωνική ή σεξουαλική επιτυχία. 

δ) Να μην αφήνει να υπονοηθεί ότι τα αλκοολούχα ποτά έχουν θερα¬ 
πευτικές ιδιότητες ή ότι επιδρούν ως διεγερτικά, ηρεμιστικά ή κατα¬ 
πραϋντικά. 

ε) Να μην ενθαρρύνει την άμετρη κατανάλωση αλκοολούχων ποτών 
και να μη δίνει αρνητική εικόνα της αποχής από την κατανάλωσή τους ή 
της μετρημένης κατανάλωσής τους. 

στ) Να μην τονίζει ως προτέρημα των ποτών την υψηλή περιεκτικό- 
τητά τους σε οινόπνευμα. 

3. Η τηλεοπτική διαφήμιση δεν πρέπει να θίγει ηθικά ή σωματικά 
τους ανήλικους και συνεπώς πρέπει να τηρεί τα ακόλουθα κριτήρια για 
την προστασία τους: 

α) Να μην παρακινεί ευθέως τους ανηλίκους στην αγορά προϊόντος ή 
υπηρεσίας εκμεταλλευόμενη την απειρία και την ευπιστία τους. 

β) Να μην παρακινεί ευθέως τους ανηλίκους να πείσουν τους γονείς 
τους ή τρίτους να αγοράσουν τα διαφημιζόμενα προϊόντα ή υπηρεσίες. 

γ) Να μην εκμεταλλεύεται την ιδιαίτερη εμπιστοσύνη των ανηλίκων 
προς τους γονείς τους, τους δασκάλους τους ή άλλα πρόσωπα. 

δ) Να μην παρουσιάζει ανηλίκους σε κατάσταση επισφαλή χωρίς να 
συντρέχει λόγος. 

ΑΡΘΡΟ 8 

(Άρθρο 17 της Οδηγίας) 

1. Τηλεοπτικά προγράμματα που αποτελούν αντικείμενο χορηγίας 
πρέπει να μπορούν να αναγνωρίζονται καθαρά ως προγράμματα που 
αποτελούν αντικείμενο χορηγίας από το όνομα ή και το λογότυπο του 
χορηγού, που εμφανίζεται στην αρχή ή και στο τέλος των προγραμμά¬ 
των. Δεν πρέπει να παρακινούν στην αγορά ή μίσθωση των προϊόντων ή 
υπηρεσιών του χορηγού, ιδίως με συγκεκριμένες διαφημιστικές αναφο¬ 
ρές. Ο χορηγός δεν πρέπει να επηρεάζει το περιεχόμενο και τον προ¬ 
γραμματισμό της εκπομπής που χορηγεί κατά τρόπο ώστε να θίγεται η 
ευθύνη και η συντακτική επεξεργασία του τηλεοπτικού σταθμού. 

2. Απαγορεύεται η χορηγία από φυσικά ή νομικά πρόσωπα τα οποία 
αντιπροσωπεύουν προϊόντα ή υπηρεσίες των οποίων η διαφήμιση απα¬ 
γορεύεται σύμφωνα με το άρθρο 7 παρ. 1 του παρόντος. 

3. Δεν μπορούν να αποτελούν αντικείμενο χορηγίας τα τηλεοπτικά 
δελτία ειδήσεων και οι πολιτικές ενημερωτικές εκπομπές. 

ΑΡΘΡΟ 9 

(Άρθρο 22 της Οδηγίας) 

1. Οι εκπομπές των ραδιοτηλεοπτικών οργανισμών δεν πρέπει να πε¬ 
ριλαμβάνουν προγράμματα τα οποία ενδέχεται να βλάψουν σοβαρά τη 
σωματική, πνευματική ή ηθική ανάπτυξη των ανηλίκων και ειδικότερα, 
προγράμματα που περιέχουν πορνογραφικές σκηνές ή σκηνές άσκοπης 
βίας. Η διάταξη αυτή ισχύει και για τα προγράμματα που ενδέχεται να 
βλάψουν τη σωματική, πνευματική ή ηθική ανάπτυξη των ανηλίκων, 
εκτός αν εξασφαλίζεται με επιλογή της κατάλληλης ώρας εκπομπής ή 
με άλλα τεχνικής φύσεως μέτρα ότι στην περιοχή μετάδοσης οι ανήλικοί 


δεν βλέπουν ή δεν ακούν κατά κανόνα τις εκπομπές αυτές. 

Επίσης οι εκπομπές δεν πρέπει να περιλαμβάνουν καμμία παρό¬ 
τρυνση σε μίσος λόγω διαφορών φυλής, φύλου, θρησκείας ή ιθαγένειας. 

Εν πάση περιπτώσει οι περί ασέμνων διατάξεις των άρθρων 29-31 
τουΝ. 5060/1931 ΦΕΚ 172/Α/30.6.31 τεθέντος εν ισχύι δια του Ν. 
10/1975 εφαρμόζονται και στις·ραδιοτηλεοπτικές εκπομπές. 

Άρθρο 10 

(Άρθρο 23 της Οδηγίας) 

Το δικαίωμα απαντήσεως επί τηλεοπτικών εκπομπών διέπεται υπό 
της παρ. 8 του άρθρου 6 του Ν. 1866/1989. 

Παράβαση του παρόντος, του κώδικα δεοντολογίας διαφημίσεων συ¬ 
νεπάγεται επιβολή των ποινών του άρθρου 3 παρ. 3 του Ν. 1866/ 
1989. 

Παράβαση του παρόντος, του κώδικα δεοντολογίας διαφημίσεων συ¬ 
νεπάγεται επιβολή των ποινών του άρθρου 3 παρ. 3 του Ν. 1866/ 
1989. 

Άρθρο 11 

(Άρθρο 24 της Οδηγίας) 

1. Για τους τομείς που δεν συντονίζονται δια του παρόντος δεν θίγο¬ 
νται οι διεθνείς συμβάσεις περί διαθέσεως ραδιοσυχνοτήτων, περί τεχνι¬ 
κών υποχρεώσεων και προδιαγραφών των ραδιοτηλεοπτικών εκπο¬ 
μπών και σταθμών περί προστασίας των τηλεοπτικών εκπομπών από 
παράνομη λήψη καθώς και περί προστασίας της πνευματικής ιδιοκτη¬ 
σίας εφ’ όσον έχουν κυρωθεί δια νόμου στην Ελλάδα. Επίσης δεν θίγο¬ 
νται και οι εις εκτέλεση των συμβάσεων αυτών διατάξεις του εσωτερι¬ 
κού δικαίου. 

Άρθρο 12 

(Άρθρα 7 και 52 Συνθ. ΕΟΚ) 

Καταργείται η διάταξη του άρθρου 6 παρ. 7 εδ. (β) του Ν. 1866/ 
1989 (ΦΕΚ Α 222). Ο περιορισμός του άρθρου 4 εδ. (α) περίπτωση 
προτελευταία του ίδιου νόμου δεν εφαρμόζεται επί υπηκόων κρατών - 
μελών της ΕΟΚ. 

Άρθρο ΐβ’ 

Η ισχύς του παρόντος Προεδρικού Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Προεδρίας της Κυβερνήσεως αναθέτουμε τη δημο¬ 
σίευση και εκτέλεση αυτού του Διατάγματος. 

Μύκονος, 10 Ιουλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

Β. ΠΟΛΥΔΩΡΑΣ Κ. ΔΟΥΣΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο Προεδρικό Διάταγμα 205/27.5.1992 το οποίο δημοσιεύτηκε 
στο ΦΕΚ 97/τ.Α’/12.6.1992 και αφορά τη «Σύσταση Οργανισμού 
Αναπτύξεως Δωδεκάνησου» γίνονται οι παρακάτω διορθώσεις: 

1. Στο προοίμιο παραγρ. 4 σειρά 2 από το εσφαλμένο της Επικρά¬ 
τειας και με πρόταση των Υπουργών Περιβάλλοντος, κ.λπ. στο ορθό 
της Επικράτειας μετά από πρόταση των Υπουργών Περιβάλλοντος 
κ.λπ. 

2. Στο ορθό 3 παραγρ. γ σειρά 1 από το εσφαλμένο η υποβολή στο 
ορθό η προβολή. 

3. Στο ορθό 10 παραγρ. 3 σειρά 3 από το εσφαλμένο της επιδόσεως 
της αιτήσεως εις τον Πρόεδρο αυτού, περιεχόμενο της αίτησης, να συ¬ 
μπληρωθεί στο ορθό της επιδόσεως της αιτήσεως εις τον Πρόεδρο αυ¬ 
τού, ορίζοντας ως αντικείμενο της ημερήσιας διάταξης το περιεχόμενο 
της αίτησης. 

4. Στο ορθό 11 παραγρ. 2 σειρά 3 από το εσφαλμένο πρόκληση στο 
ορθό πρόσκληση. 

5. Στο άρθρο 12 παραγρ. 1 σειρά 3 παραλείπεται η πρόταση ή και αν 
αυτός κωλύεται ο νόμιμος αναπληρωτής τους, που έχει γραφεί 2 φορές. 

6. Στο άρθρο 15 παραγρ. 9 σειρά 2 από το εσφαλμένο πλεοψηφία στο 
ορθό πλειοψηφία. 

7. Στο άρθρο 19 παρ. 4 σειρά 4 από το εσφαλμένο κατά τα διατάξεις 
στο ορθό κατά τις διατάξεις. 

8. Στο άρθρο 22 παραγρ. θ σειρά 3 από το εσφαλμένο σε δαπάνες εκ¬ 
πόνησης και παραλαβής έργων, συμπληρώνεται στο ορθό σε δαπάνες 
εκπόνησης και εποπτείας μελετών, σε δαπάνες κατασκευής, επίβλεψης 
και παραλαβής έργων. 

9. Στο άρθρο 25 παραγρ. β σειρά 2 από το εσφαλμένο καταβεβλημέ¬ 


νου εταιρικού κεφαλαίου. Εάν όμως τούτο μειωθεί για οποιονδήποτε 
λόγο, η κράτηση επαναλαμβάνεται μέχρι το ίδιο όριο, στο ορθό καταβε¬ 
βλημένου εταιρικού κεφαλαίου για την καταβολή πρώτου μερίσμα¬ 
τος. 

, (Από το Υπουργείο Εθν. Οικονομίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




